Diari Oficial de la Generalitat Valenciana


Sumari del DOGV 5257, del 12-05-2006 (2006/4690)

Notificació a Juan Carlos González García i altre de la sentència dictada en les actuacions de juí verbal de desnonament número 826/2004.
-----------------------------------------------------------------------------------------------------------------------------------------

### Dades del document

Número de DOGV
:   5257

Data del DOGV
:   12-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/4690


Organisme emissor
:   Jutjat de Primera Instància Número 3 de Catarroja

Tipus de document
:   Edicte

Notificació a Juan Carlos González García i altre de la sentència dictada en les actuacions de juí verbal de desnonament número 826/2004. [2006/Q4690]  
Procediment: assumpte civil 826/2004  
Juí verbal (desnonament per falta de pagament) 826/2004  
Part demandant: Salvador Cortés Llopis  
Part demandada: Juan Carlos González García i José Pascual Doménech Calatayud  
En el juí a què es fa referència s'ha dictat la resolució el text de la qual, literalment, diu així:  
«Sentència  
Catarroja, 11 de juliol de 2005  
Inmaculada Serrano Pérez, jutgessa del Jutjat de Primera Instància i Instrucció número 3 de Catarroja i partit, ha vist les actuacions de juí verbal de desnonament seguides i registrades amb el número 826/2004, promogudes a instància de la procuradora dels tribunals Carolina Llagaria Móner, en nom i representació de Salvador Cortés Llopis, assistida per la lletrada María Fuster Blay, contra José Pascual Doménech Calatayud i Juan Carlos González García, que no compareixen, i atesos els següents  
Antecedents de fet  
1. La procuradora dels tribunals, Carolina Llagaria Móner, en nom i representació de Salvador Cortés Llopis, va presentar demanda de juí verbal contra José Pascual Doménech Calatayud i Juan Carlos González García, i que per torn de repartiment va correspondre a este jutjat, fundada en la falta de pagament de les rendes corresponents a les mensualitats d'octubre a desembre de 2004, ambdós inclosos, i en la qual, després d'al·legar els fets i els fonaments de dret que entenia que li eren aplicables, acabava amb la petició que el jutjat dictara sentència estimatòria de la demanda per la qual es declare:  
1.1 L'extinció del contracte d'arrendament subscrit entre les parts i relatiu a l'habitatge situat a Catarroja (València), avinguda de la Rambleta, número 40, porta 13, per la falta de pagament, fet entre Salvador Cortés Llopis i Juan Carlos González García.  
1.2 Fixar dia i hora de la data de llançament.  
1.3 Condemnar José Pascual Doménech Calatayud, com a fiador solidari, i Juan Carlos González García al pagament de la quantitat de 638,16 euros en concepte de rendes que es deuen, així com les rendes que es reporten fins al desallotjament de l'habitatge.  
I tot això amb expressa condemna en costes del demandat, fent constar que s'hi pot enervar l'acció de desnonament mitjançant el pagament o consignació de les quantitats reclamades en la demanda i les que dega en este moment.  
2. Admesa a tràmit la demanda mitjançant la interlocutòria de 26 de gener de 2005, es va assenyalar dia i hora per a la realització del corresponent juí per al dia 14 de juny de 2005, i es va assenyalar en la sentència el llançament per al dia 12 de setembre de 2005, a les 11.30 hores.  
El dia del juí va comparéixer la part actora, i no va comparéixer la part demandada, que es va citar en forma legal i va ser declarada en situació legal de rebel·lia. Una vegada obert l'acte, l'actora es va afirmar i es va ratificar en l'escrit de demanda, i va ampliar la reclamació de la quantitat que es deu en concepte de rendes des de gener a juny de 2005, a raó de 217,48 euros més les despeses de comunitat del quart trimestre de 2004 per un import de 65,74 euros; despeses de comunitat del primer trimestre de 2005 per un import de 48,75 euros, i aigua del primer trimestre de 2005 per un import de 15,68 euros, d'estes quantitats caldrà descomptar l'import de 520,74 euros que el demandat va ingressar al compte de l'actor, sent-ne per tant l'import total reclamat de 1.552,47 euros, i això de conformitat amb l'establit en l'article 220 de la Llei d'Enjudiciament Civil, i va sol·licitar que es dicte sentència de conformitat amb la pètita d'esta, i va sol·licitar la recepció del plet, va proposar interrogatori de part, documental, la qual es va admetre i es va declarar pertinent. Les actuacions van quedar en l'estat de dictar sentència.  
3. En el present procediment s'han observat les prescripcions legals.  
Fonaments de dret  
1. El present procediment s'ha originat arran de la demanda presentada per la part actora, en la qual exercita acció de resolució de contracte i reclamació de quantitat contra José Pascual Doménech Calatayud i Juan Carlos González García, amb fonament en l'incompliment de les obligacions contretes amb el demandant a conseqüència de l'impagament de les rendes corresponents a les mensualitats d'octubre de 2004 a juny de 2005, més determinats rebuts que fan una suma de 1.552,47 euros, tot això pel que fa a l'habitatge arrendat situat a Catarroja, avinguda de la Rambleta, número 40, porta 13.  
Pel fet de no comparéixer a l'acte del juí la part demandada, i després d'haver estat citada legalment, cal dictar sentència que declare que pertoca el desnonament, en virtut del que disposa l'article 440.3 de la Llei d'Enjudiciament Civil.  
2. Procedix examinar si concorren els requisits necessaris per a acordar la resolució del contracte i el desallotjament de l'actual ocupant de l'habitatge arrendat, d'acord amb el contingut de l'article 27 de la Llei d'Arrendaments Urbans, de novembre de 1994, en el paràgraf segon del qual s'indica que «l'arrendatari podrà resoldre de ple dret el contracte per les causes següents:  
a) La falta de pagament de la renta o, si escau, de qualsevol de les quantitats el pagament de les quals haja assumit o corresponga a l'arrendatari».  
Ara bé, d'acord amb el que disposa l'article 22.4 de la Llei d'Enjudiciament Civil, en els procediments de desnonament per falta de pagament de les rendes o de les quantitats el pagament de les quals haguera assumit l'arrendatari, este podrà enervar l'acció si en algun moment anterior a l'assenyalat per a la realització de la vista, paga a l'actor o posa a disposició seua en el jutjat o notarialment l'import de les quantitats reclamades en la demanda i el de les que dega en el moment d'este pagament enervador, enervació que, en este cas, no s'ha produït.  
Dit això, i en virtut del que disposa l'article 440 de la Llei d'Enjudiciament Civil, queda acreditada la causa de resolució del contracte, i ha de prosperar l'acció de desnonament entaulada per l'actor. Declare la resolució del contracte i condemne, en conseqüència, els demandats, dins del termini establit en la llei, a desallotjar i a deixar a la lliure disposició de la part actora l'habitatge objecte del present plet, i, si no ho fan, acorde el llançament, a càrrec seu, si no ho han efectuat el 12 de setembre de 2005, a las 11.30 hores.  
3. Ensems, procedix fer pronunciament sobre el pagament de les rendes assumides i impagades pels demandats i al pagament de les quals sol·licita la part actora que se'ls condemne. La part demandada ha sigut declarada en rebel·lia, de conformitat amb l'establit en l'article 442.2 de la Llei d'Enjudiciament Civil. Tal i com establix l'article 496 de la llei esmentada, la declaració de rebel·lia es no pot considerar, trets els casos en què la llei expressament dispose el contrario, ni com a violació ni com a admissió dels fets de la demanda, la qual cosa alliberaria l'actor de provar els que valen de base o suport a la seua demanda, per la qual cosa la part demandant no queda exceptuada de l'obligació de provar els fets dels quals es desprenga l'efecte jurídic corresponent a les pretensions de la demanda, segons les normes jurídiques que els hi són aplicables. Tanmateix, cal recordar que el principi general sobre càrrega de la prova es troba matisat a través dels principis de normalitat i facilitat probatòria, en funció de la possibilitat probatòria de les parts derivada de la posició de cada una respecte de l'efecte jurídic que es pretén, tal i com proclama hui l'article 217 de la Llei d'Enjudiciament Civil. El que s'ha dit anteriorment, dóna peu per a considerar que davant la rebel·lia processal se sol produir una reducció lògica de l'activitat probatòria que ha de desplegar l'actor o una limitació de la seua autèntica naturalesa i, al mateix temps, la inactivitat del demandat pot dificultar la prèvia de l'actor. D'aquí que no es puga ser excessivament rigorós pel que fa a la valoració de les proves aportades per l'actor, perquè la falta dels habituals mitjans probatoris es deu precisament a la falta de compareixença i/o d'activitat del demandant. Exigir el fet contrari suposaria convertir la rebel·lia no sols en una còmoda defensa sinó també en una situació de privilegi per al litigant rebel, amb infracció del principi d'igualtat, ací, en la posició de les parts en el procés. Resulta acreditada la realitat del contracte d'arrendament així com la de l'impagament de les rendes i les quantitats assimilades a la renda. Un colp provat el que s'ha dit anteriorment, a la part demandada li haguera correspost provar únicament una qüestió fàctica: que les rendes estaven o havien sigut pagades, tal i com disposa l'article 444 de la Llei d'Enjudiciament Civil.  
Per tant, i provat l'impagament de la quantitat reclamada, condemne la part demandada a pagar a l'actora la quantitat de 1.552,47 euros que deu a la part actora més l'interés legal incrementat en dos punts, de conformitat amb l'article 576 de la Llei d'Enjudiciament Civil.  
4. Com s'ha indicat, la rebel·lia té el significat d'oposició, fins i tot tàcita, a la pretensió de la part actora, fet que no allibera el demandant de la càrrega de la prova dels fets constitutius de la seua pretensió, i això comporta desenvolupar una activitat processal amb les consegüents despeses, i sent-ne estimades les pretensions de la part actora és per això que cal imposar el pagament de les costes processals a la part demandada, de conformitat amb l'article 394 de la Llei d'Enjudiciament Civil.  
Vists els preceptes legals i els altres que li són aplicables.  
Decisió  
Que amb l'estimació de la demanda interposada per la procuradora dels tribunals, Carolina Llagaria Móner, en nom i representació de Salvador Cortés Llopis, assistit per la lletrada María Fuster Blay, contra José Pascual Doménech Calatayud i Juan Carlos González García, declare que correspon el desnonament de l'habitatge arrendat situat a Catarroja (València), avinguda de la Rambleta, número 40, porta 13, i condemne en conseqüència els demandats perquè, dins del termini legal, desallotgen i deixen a la lliure disposició de la part actora este immoble, i si no ho efectuen, acorde el llançament judicial a càrrec seu per al dia 12 de setembre de 2005, a les 11.30 hores. Així mateix, declare la resolució del contracte per impagament de les rendes que es deuen i no estan pagades. Els demandats han de pagar a l'actor la quantitat de 1.552,47 euros que deuen i que reclama, així com l'interés legal incrementat en dos punts, de conformitat amb l'article 576 de la Llei d'Enjudiciament Civil, amb la condemna dels demandats al pagament de les costes processals.  
Notifiqueu la present resolució a les parts en forma legal, i feu-los saber que contra esta resolució s'hi pot interposar un recurs d'apel·lació, cosa per a la qual hauran de presentar un escrit de preparació del recurs en este jutjat en el termini dels cinc dies següents a la notificació.  
Lliureu i uniu un testimoniatge de la present resolució a les actuacions amb inclusió de l'original al llibre de sentències.  
Esta és la meua sentència, que pronuncie, mane i firme.  
Publicació. La sentència anterior l'ha donada, llegida i publicada la jutgessa que la subscriu mentre realitzava audiència pública en el dia de hui. En done fe».  
Atés el desconeixement de l'actual domicili o residència de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte al tauler d'anuncis del jutjat per a portar a efecte la diligència.  
Catarroja, 12 d'abril de 2006.. La secretària judicial: Patricia Zamorano Elriz.